Tehtaantytön laulu
Tasaisesti.

 1. Sinä nouset mun henkeni koitto,
 oi hetkinä huolen ja työn
 ja uneksit lentoa loitos
 pois vallasta erheen ja yön.
 Sinä kuvailet kultamaita,
 kun luonasi nälkä on.
 Vaikk’ kohtalo sulle on saita
 on hehkusi murtumaton.

 2. Kun aamua seuraa ilta
 ja rattahat raksaten käy;
 niin kasvaa haaveitten silta,
 ei kaihoille rajoja näy.
 Sinä kaihoja kauniita kannat,
 pöly vaikka se kasvoja lyö.
 Sinä soutelet toivojen rannat,
 kun henkeäs ahdistaa työ.

 3. Sinä nouset mun henkeni koitto,
 oi hetkenä huolen ja työn
 ja uneksit, lentoa loitos
 pois vallasta erheen ja yön. –
 Tuo ratasten rakseko tumma
 sai kaihoni syntymään?
 En tiedä, nyt mieli kumma
 se mulla on yhtenään.

Hilja Liinamaa.

Erkki Melartin
Hilja Pärssinen